open-index/open-wikipedia-markdown huggingface dataset:
Ralph Fiennes

**Ralph Nathaniel Twisleton-Wykeham-Fiennes** (f. 22. desember 1962) er enskur leikari og leikstjóri. Hann er þekktur fyrir hlutverk sín bæði í leikhúsi og kvikmyndum og hefur hlotið fjölda verðlauna, meðal annars BAFTA-verðlaun, Tony-verðlaun og þrjár tilnefningar til Óskarsverðlauna, sjö Golden Globe-verðlauna og Emmy-verðlauna.

Fiennes fæddist í Ipswich í Suffolk og útskrifaðist úr leiklistarnámi við konunglega listaháskólann Royal Academy of Dramatic Art árið 1985. Fiennes lagði fyrir sig hlutverk í Shakespeare-leikritum og vakti athygli með sviðshlutverkum sínum hjá Konunglega þjóðleikhúsinu og síðan hjá Konunglega Shakespeare-félaginu. Árið 1995 birtist Fiennes í fyrsta sinn í Broadway-leikriti í aðalhlutverkinu í uppsetningu á *[[Hamlet]]* og vann fyrir það Tony-verðlaun sem besti sviðsleikarinn. Hann var síðar tilnefndur til Tony-verðlauna fyrir leik sinn í leikritinu *[[Líknarinn]]* eftir Brian Friel (2006).

Fyrsta kvikmyndahlutverk Fiennes var sem Heathcliff í myndinni *[[Fýkur yfir hæðir (kvikmynd frá 1992)|Fýkur yfir hæðir]]* árið 1992. Hann hefur þrisvar sinnum verið tilnefndur til Óskarsverðlauna, fyrir leik sinn í myndunum *[[Listi Schindlers (kvikmynd)|Listi Schindlers]]*, *[[Enski sjúklingurinn]]* (1996) og *[[Conclave]]* (2024). Meðal annarra mynda Fiennes má nefna *[[Gettu betur (kvikmynd)|Gettu betur]]* (1994), *[[Þerna á Manhattan]]* (2002), *[[Staðfasti garðyrkjumaðurinn]]* (2005), *[[Í Brugge]]*, *[[Lesarinn (kvikmynd)|Lesarinn]]* (2008), *[[Hertogaynjan]]* (2008), *[[Sprengjusveitin]]* (2009), *[[The Grand Budapest Hotel]]* (2014), *[[A Bigger Splash]]* (2015), *[[Hail, Caesar!]]* (2016), *[[The King's Man]]* (2021), *[[The Menu]]* (2022) og tvær myndir í kvikmyndaröðinni *[[28 Days Later]]* (2025–2026).

Fiennes varð sér í lagi frægur fyrir að leika illmennið Voldemort í Harry Potter-kvikmyndunum (2005–2011) og njósnaforingjann Gareth Mallory / M í James Bond-kvikmyndunum (2012–2021). Hann hefur talsett hlutverk í teiknimyndunum *[[Egypski prinsinn]]* (1998), *[[Wallace & Gromit: Bölvun vígakanínunnar]]* (2005), *[[Kubo og strengirnir tveir]]* (2016) og *[[Lego Batman myndin]]* (2017). Hann leikstýrði jafnframt og lék aðalhlutverkin í kvikmyndunum *[[Kóríólanus (kvikmynd)|Kóríólanus]]* (2011) og *[[Ósýnilega konan (kvikmynd frá 2013)|Ósýnilega konan]]* (2013). Auk leikhlutverka sinna er Fiennes heiðursmeðlimur í Kvikmyndaskólanum í London og hefur verið sendifulltrúi fyrir UNICEF í Bretlandi frá árinu 1999.

## Tilvísanir
Umhverfis- og orkustofnun

**Umhverfis- og orkustofnun** er íslensk ríkisstofnun sem stofnuð var með lögum nr. 110/2024 þann 5. júlí 2024. Stofnunin tók til starfa í byrjun árs 2025. Umhverfis- og orkustofnun tók við starfsemi Orkustofnunar og hluta af starfsemi Umhverfisstofnunar. Stofnunin fer með stjórnsýslu loftslags-, umhverfis- og orkumála og málefni auðlindanýtingar, auk þess sem Raforkueftirlitið starfar sem sjálfstæð eining undir stofnuninni. Fyrsti og núverandi forstjóri Umhverfis- og orkustofnunar er Gestur Pétursson.

## Tenglar
* 
## Tilvísanir
Seasons in the Abyss

***Seasons in the Abyss*** er 5. breiðskífa þungarokkshljómsveitarinnar Slayer. Platan er blanda af mið-tempó lögum og hraðari þrasslögum. Lagið *Dead Skin Mask* fjallar um fjöldamorðingjann Ed Gein.

## Lagalisti

## Tenglar
* [Seasons in the Abyss  á [Allmusic]. ]
## Tilvísanir
Birgir Örn Birgis

**Birgir Örn Birgisson** (23. september 1942 – 11. desember 2017) var íslenskur körfuknattleiksmaður og þjálfari. Hann var í fyrsta leikmannahópi íslenska landsliðsins árið 1959 og spilaði samtals 33 landsleiki. Hann spilaði tuttugu tímabil í íslensku efstu deildinni með Ármanni og hjálpaði félaginu að vinna sinn fyrsta og eina Íslandsmeistaratitil karla árið 1976. Árið 1968 var Birgir fyrsti leikmaðurinn til að vinna verðlaunin sem leikmaður ársins í efstu deild.

## Tilvísanir
John Denver

**Henry John Deutschendorf**, betur þekktur sem **John Denver** (f. 31. desember 1943, d. 12. október 1997) var bandarískur kántrí- og þjóðlagasöngvari og leikari. Hann var náttúruunnandi, flugmaður, hvatamaður um geimkönnun og virkur í mannúðarstarfi. Faðir hans var flugmaður fyrir bandaríska flugherinn.

Denver hóf ferilinn í þjóðalagatríói á miðjum 7. áratugnum en hóf sólóferil árið 1969. Árið 1971 varð platan *Poems, Prayers & Promises* vinsæl með lögunum *Take Me Home, Country Roads* og *Sunshine on My Shoulders*.  John Denver var kynnir Grammy-verðlaunanna í 5 skipti. Hann gerði nokkrar jólaplötur og þar á meðal með Prúðuleikurunum.

Denver lést í flugslysi árið 1997.

Hann á tvö opinber fylkislög í Bandaríkjunum: *Rocky Mountain High* í Colorado  og *Take Me Home, Country Roads* í Vestur-Virginía.

## Breiðskífur
*John Denver Sings (1966)
*Rhymes & Reasons (1969)
*Take Me to Tomorrow (1970)
*Whose Garden Was This (1970)
*Poems, Prayers & Promises (1971)
*Aerie (1971)
*Rocky Mountain High (1972)
*Farewell Andromeda (1973)
*Back Home Again (1974)
*Windsong (1975)
*Rocky Mountain Christmas (1975)
*Spirit (1976)
*I Want to Live (1977)
*John Denver (1979)
*Autograph (1980)
*Some Days Are Diamonds (1981)
*Seasons of the Heart (1982)
*It's About Time (1983)
*Dreamland Express (1985)
*One World (1986)
*Higher Ground (1988)
*Earth Songs (1990)
*The Flower That Shattered the Stone (1990)
*Different Directions (1991)
*Love Again (1996)
*All Aboard! (1997)

## Tilvísanir
Christine Kangaloo

**Christine Carla Kangaloo** (f. 1. desember 1961) er trínidadískur lögfræðingur og stjórnmálakona sem hefur verið 7. forseti Trínidad og Tóbagó frá árinu 2023. Kangaloo er fyrsta og eina manneskjan sem hefur verið varaforseti og forseti öldungadeildar þingsins og forseti lýðveldisins. Á meðan hún var þingforseti var hún 33 sinnum settur forseti lýðveldisins áður en hún var formlega kjörin forseti af kjörmannaráði 20. janúar 2023. Þegar hún tók við forsetaembættinu af Paulu-Mae Weekes 20. mars 2023 varð hún fyrst kvenna í Ameríku til að taka við af annarri konu sem þjóðhöfðingi. Hún er önnur konan í þingræðislegu lýðveldi sem hefur gert þetta, á eftir Mary McAleese á Írlandi, sem tók við af Mary Robinson sem forseti árið 1997. Hún er jafnframt fyrsta konan af indverskum ættum sem hefur verið forseti Ameríkuríkis.

Áður en hún varð forseti átti Kangaloo að baki langan feril í stjórnsýslu og lögfræðistörfum. Hún var aðstoðarbókari við hæstarétt landsins (1992–1996) og tók síðan sæti á þingi sem öldungadeildarþingmaður fyrir stjórnarandstöðuna árið 2001. Hún gegndi síðan nokkrum sinnum ráðherraembætti, meðal annars sem lögmálaráðherra (2005–2007) og vísinda-, tækni- og háskólaráðherra (2007–2010). Hún sat á þingi fyrir kjördæmið Pointe-à-Pierre.

## Æviágrip
Christine Kangaloo er komin af indversk-trínidadískum ættum úr öldungakirkjunni. Hún var sú fimmta af sjö börnum Carlyle og Barböru Kangaloo. Árið 2018 snerist hún til rómversk-kaþólskrar trúar ásamt eiginmanni sínum. Hún útskrifaðist frá Vestur-Indíaháskóla og Hugh Wooding-lagaskólanum með gráðu í lögfræði. Christine Kangaloo hóf feril í lögmennsku árip 1985 og vann þá hjá lögmannsstofu föður síns í San Fernando á Trínidad. Feðginin unnu saman þar til hann lést árið 1996.

## Stjórnmálaferill
Kangaloo var kjörin á þing 12. janúar 2001 sem öldungadeildarþingmaður fyrir stjórnarandstöðuna. Hún var varaforseti öldungadeildarþingsins og síðar ráðherra hjá forsætisráðuneytinu árið 2002. Hún var skipuð lögmálaráðherra árið 2005. 

Kangaloo var kjörin á fulltrúadeild trínidadíska þingsins fyrir Þjóðarhreyfingu alþýðunnar (PNM) fyrir kjördæmið Pointe-à-Pierre árið 2007 og var skipuð vísinda-, tækni- og háskólaráðherra. Þann 23. sepember 2015 var hún kjörin forseti öldungadeildar þingsins. Hún var forseti öldungadeildarinnar frá 2015 þar til hún sagði af sér vegna forsetaframboðs síns árið 2023. Kangaloo varð annar kvenforsetinn í sögu Trínidad og Tóbagó þegar hún tók við embættinu 20. mars 2023.

Kangaloo hefur verið öldungadeildarþingmaður fyrir stjórnarandstöðuna, ráðherra hjá forsætisráðuneytinu og vísinda-, tækni- og háskólaráðherra í fyrri ríkisstjórnum Þjóðarhreyfingar alþýðunnar.

## Tilvísanir
Bazardüzü

**Bazardüzü** (aserska *Bazardüzü dağı*, rússneska *Базардюзю*), er fjall í Kákasusfjöllum á landamærum Aserbaídsjans og Rússlands. Það er hæsta fjall í Aserbaídsjan, 4.466 metrar á hæð. Það er syðsti punkturinn í Rússlandi.

## Tilvísanir

## Tenglar
Gangnamaður

Gangnamaður er smali sem gengur upp á afrétt í leit af sauðkindum. Nafnið er dregið frá orðinu "göngur" og orðatiltækinu að "ganga á fjöll" eða "ganga til kinda" en á sumum svæðum eru göngurnar kallaðar leitir eða smölun, og eru önnur nöfn notuð þar ss. leitarmaður eða smalamaður.  

Gangnamannafélög svokölluð eru til sumstaðar á landinu og sjá þau um að skipa fjallakóng og skipuleggja göngur og réttir á hverju ári.
Austurlandafélagið

**Austurlandafélagið** (enska: *Levant Company* eða *Turkey Company*) var enskt verslunarfélag sem var stofnað árið 1592 með sameiningu Feneyjafélagsins (stofnað 1583) og Tyrklandsfélagsins (stofnað 1581). Leyfi þessara félaga voru útrunnin, en Elísabet 1. Englandsdrottning vildi halda í verslunarsambönd og pólitísk tengsl við Tyrkjaveldi. Upphaflega leyfið var veitt fjórum kaupmönnum í London og gilti í sjö ár.

Félagið var lykill að tengslum Englands og Tyrkjaveldis á 17. öld. Kaupmenn félagsins voru kallaðir Tyrklandskaupmenn. Enska orðið fyrir kalkún er dregið af þessum kaupmönnum þar sem þeir fluttu inn perluhænur frá Tyrklandi, en nafnið fluttist síðar yfir á ameríska kalkúninn. Félagið flutti inn romm, krydd, rúsínur, tyrknesk klæðaefni úr bómull og silki, og indigó,  meðal annars; og flutti út ensk klæðaefni úr ull, tin, pjátur, blý og silfur (frá Ameríku). Þegar enska borgarastyrjöldin hófst 1642 fengu fleiri kaupmenn aðgang að félaginu, sem taldi á endanum um 300 félaga. Höfuðstöðvar félagsins voru í London, en félagið rak skrifstofur (faktoríur) í Aleppó, Smyrnu, Konstantínópel og Alexandríu. 

Félaginu tók að hnigna í byrjun 18. aldar og einkaleyfi þess var afnumið 1757. Það starfaði þó áfram þar til það var leyst upp með lögum árið 1825.

## Tilvísanir
Christopher Plummer

**Arthur Christopher Orme Plummer** (13. desember 1929 – 5. febrúar 2021) var kanadískur leikari. Leiklistarferill hans náði yfir sjö áratugi og á þeim tíma birtist hann bæði í kvikmyndum, leikritum og sjónvarpi. Plummer vann meðal annars til Óskarsverðlauna, tvennra Tony-verðlauna og tvennra Emmy-verðlauna og varð þar með eini kanadíski leikarinn með svokallaða „þrefalda leiklistarkrúnu“. Plummer hlaut einnig BAFTA-verðlaun, Golden Globe-verðlaun og Screen Actors Guild-verðlaun, auk þess sem hann var tilnefndur til Grammy-verðlauna.

Plummer hóf feril sinn í leiklist í Ottawa og lék ýmis sviðshlutverk í Kanada, Bandaríkjunum og Bermúda. Frumraun hans á Broadway var árið 1954 í leikritinu *The Starcross Story*. Hann hlaut tvenn Tony-verðlaun, hin fyrri sem besti leikarinn í söngleik fyrir að leika Cyrano de Bergerac í *[[Cyrano (söngleikur)|Cyrano]]* (1974) og hin síðari sem besti leikarinn í leikriti fyrir að leika John Barrymore í leikritinu *[[Barrymore]]* (1997). Plummer var einnig tilnefndur til Tony-verðlauna fyrir hlutverk sín í *[[J.B. (leikrit)|J.B.]]* (1959), *[[Óþelló]]* (1982), *[[Einskis manns land (leikrit)|Einskis manns landi]]* (1994), *[[Lér konungur|Lé konungi]]* (2004) og *[[Hann skal erfa vindinn (leikrit)|Hann skal erfa vindinn]]* (2007).

Frumraun Plummers á hvíta tjaldinu var í myndinni *[[Bak við tjöldin]]* (1958). Hann birtist í fyrsta aðahlutverki sínu í kvikmynd síðar sama ár í myndinni *[[Wind Across the Everglades]]*. Plummer varð heimsþekktur eftir að hann lék Georg von Trapp kaptein í söngvamyndinni *[[Söngvaseiður (kvikmynd)|Söngvaseiður]]* á móti Julie Andrews árið 1965. Á þessum tíma birtist Plummer einnig í aðalhlutverkum í myndunum *[[Hrun Rómaveldis (kvikmynd)|Hrun Rómaveldis]]* (1964), *[[Waterloo (kvikmynd frá 1970)|Waterloo]]* (1970) og *[[Maðurinn sem vildi verða konungur (kvikmynd)|Maðurinn sem vildi verða konungur]]* (1975).

Plummer hlaut Óskarsverðlaun sem besti karlleikari í aukahlutverki fyrir að leika gamlan, samkynhneigðan mann í gaman-dramamyndinni  *[[Beginners]]* (2011). Hann var tilnefndur til sömu verðlauna fyrir hlutverk sín sem Lev Tolstoj í dramamyndinni *[[Endastöðin]]* (2009) og J. Paul Getty í glæpatryllinum *[[All the Money in the World]]* (2017). Hann er einnig þekktur fyrir hlutverk sín í myndunum  *[[Bleiki pardusinn birtist á ný]]* (1975), *[[Somewhere in Time]]* (1980), *[[The Man Who Planted Trees]]* (1987), *[[Stjörnuvíg 6]]* (1991), *[[Malcolm X (kvikmynd frá 1992)|Malcolm X]]* (1992), *[[Uppljóstrarinn]]* (1999), *[[Fögur hugsun]]* (2001), *[[Nýi heimurinn (kvikmynd frá 2005)|Nýi heimurinn]]* (2005), *[[Syriana]]* (2005), *[[Inside Man]]* (2006), *[[Karlar sem hata konur (kvikmynd frá 2011)|Karlar sem hata konur]]* (2011) og *[[Knives Out]]* (2019).

## Tilvísanir
Svolítil huggun

***Svolítil huggun*** (enska: *Quantum of Solace*) er bresk njósnamynd frá 2008 og 22. myndin sem Eon Productions gerðu um leyniþjónustumanninn James Bond. Þetta var önnur myndin þar sem Daniel Craig fór með aðalhlutverkið. Leikstjóri var Marc Forster, og handritið var eftir Neal Purvis, Robert Wade og Paul Haggis.  Titillinn er fenginn úr smásögu eftir Ian Fleming frá 1959.

Myndin hefst þar sem síðasta mynd, *[[Royale spilavítið (kvikmynd frá 2006)|Royale spilavítið]]*, endar. Bond hefur handsamað glæpaforingjann hr. White (Jesper Christensen) og færir hann til yfirheyrslu í Siena. Þar svíkur lífvörður M (Judi Dench) þau og virðist skjóta hr. White. Bond eltir hann og drepur, en hr. White sleppur. Bond rekur slóð lífvarðarins til Haítí. Þar hittir hann fyrir Camille Montes (Olga Kurylenko) sem ætlar sér að myrða hershöfðingjann Medano (Joaquin Cosío). Kærasti hennar, athafnamaðurinn Dominic Greene (Mathieu Amalric), hyggst styðja valdarán hershöfðingjans í Bólivíu í skiptum fyrir landsvæði í Atacama-eyðimörkinni. Bond eltir Greene til Austurríkis þar sem hann er við frumsýningu á óperunni *[[Tosca]]*. Bond hlerar þar samskipti Greene við háttsetta stjórnarmenn í glæpasamtökunum Quantum, meðal annars hr. White. Í ljós kemur að Greene ætlar sér að hagnast á einkarétti á vatnsforða Bólivíu. Ásamt Montes eltir Bond Greene á fundarstað þeirra Medanos í Atacama-eyðimörkinni þar sem Montes drepur hershöfðingjann. Bond hrekur Greene út í eyðimörkina. Síðar kemur í ljós að Greene var drepinn þar.

Aðaltökur fóru fram í Mexíkó, Panama, Síle, Ítalíu, Austurríki og Wales; en innitökur fóru fram í Pinewood Studios á Englandi. Tónlistin var eftir David Arnold sem hafði séð um tónlist í fyrri fjórum Bondmyndum. Þemalagið, „Another way to die“, var eftir Jack White (úr The White Stripes) og Alicia Keys.

Frumsýningu myndarinnar var flýtt svo hún rækist ekki á frumsýningu *[[Harry Potter og blendingsprinsinn (kvikmynd)|Harry Potter og blendingsprinsinn]]*, en frumsýning hennar var á endanum færð yfir á árið 2009. *Svolítil huggun* var frumsýnd í Bretlandi 31. október 2008 og 14. nóvember í Bandaríkjunum. Á Íslandi var myndin frumsýnd í Smárabíói, Borgarbíói og Háskólabíói 7. nóvember. Myndin náði 589,6 milljón dala tekjum af kvikmyndahúsum á heimsvísu. Myndin fékk misjafna dóma. Hún þótti síðri en *Royale spilavítið* og handritið ruglingslegt, en Craig fékk áfram hrós fyrir frammistöðu sína. Craig sagði síðar að verkfall handritshöfunda í Bandaríkjunum 2007-2008 hefði haft neikvæð áhrif á framleiðsluna.

## Tilvísanir
Superunknown

***Superunknown*** er fjórða breiðskífa bandarísku rokkhljómsveitarinnar Soundgarden. Platan komst á toppinn á Billboard 200-listanum. Á íslenska árslistanum yfir mest seldu plötur 1994 var hún í 9. sæti.  Lögin *Black Hole Sun* og *Spoonman* hlutu Grammy-verðlaun árið 1995 . Það fyrrnefnda komst á toppinn á vikulega listanum á Íslandi í september 1994.  

## Lagalisti

## Tengill
* [Superunknown á [Allmusic] ]

## Tilvísanir
Subterranean (hljómsveit)

**Subterranean** var íslensk rapphljómsveit sem var stofnuð árið 1996. Sveitin, ásamt Quarashi, var frumkvöðlasveit í íslenska rappvorinu rétt fyrir síðustu aldamót. Sveitin gaf út eina breiðskífu, *Central Magnetizm* (1997). Sveitin lagði upp laupana árið 1999 en hefur þó nokkrum sinnum komið fram á tónleikum síðan þá, m.a. hitaði hún upp fyrir Mobb Deep í KR-heimilinu árið 2026.

## Meðlimir

* Magnús Jónsson (Magse)
* Karl Kristján Davíðsson (Youxe)
* Ragna Kjartansdóttir (Cell7)
* Frew Elfineh Taha (Black Fist)

## Hljóðritaskrá

### Breiðskífur

* *Central Magnetizm* (1997)

## Tilvísanir
Arngrímur Jóhannsson

**Arngrímur Brynjar Jóhannsson** (fæddur 7. apríl 1940) er íslenskur fyrrum flugmaður og einn af frumkvöðlum í flugsögu Íslands. Hann er þekktastur fyrir að hafa komið að stofnun Arnarflugs og Air Atlanta.

## Tilvísanir
Mobb Deep

**Mobb Deep** var bandarískt hipphopp tvíeyki úr Queens í New York stofnað árið 1990. Sveitin samanstóð af röppurunum, lagahöfundunum og upptökustjórunum Prodigy og Havoc og eru þeir meðal áhrifamestu tónlistarmanna í Austurstrandar-hipphoppi.

Mobb Deep er meðal farsælustu rapptvíeykja allra tíma og hafa þeir selt yfir þrjár milljónir plata. Þeirra þekktustu breiðskífur eru *The Infamous* (1995), *Hell on Earth* (1996) og *Murda Muzik* (1999), og þeirra vinsælustu stökur eru „Shook Ones, (Part II)“ og „Survival of the Fittest“.

Tvíeykið hætti í stutta stund árið 2012 en sameinaðist aftur næsta ár. Prodigy lést í júní árið 2017.

Árið 2026 héldu Mobb Deep tónleika í KR-heimilinu í Reykjavík þar sem flytjendur voru Havoc og Big Noyd ásamt plötusnúðnum L.E.S.

## Hljóðritaskrá
**Breiðskífur**

* *Juvenile Hell (1993)*
* *The Infamous (1995)*
* *Hell on Earth (1996)*
* *Murda Muzik (1999)*
* *Infamy (2001)*
* *Amerikaz Nightmare (2004)*
* *Blood Money (2006)*
* *The Infamous Mobb Deep (2014)*
* *Infinite (2025)*

## Tilvísanir
Jes Einar Þorsteinsson

**Jes Einar Þorsteinsson** (5. september 1934 - 30. júní 2024) var íslenskur arkitekt.

### Starfsferill
Jes Einar var arkitekt. Eftir hann liggur fjöldi þekktra bygginga, sérstaklega heilbrigðis- og íþróttamannvirki. Má þar helst nefna  Sjúkrahúsið á Ísafirði, viðbyggingu við sjúkrahúsið á Stykkishólmi, Heilsugæslu og Tónlistarskóla á Seltjarnarnesi ásamt fjölda annarra heilusgæsla víða um land.

Eftir hann liggur sömuleiðis fjöldi íþróttamannvirkja, ekki síst sundlaugar m.a.  í Bolungarvík, Borgarnesi,  Flateyri og Skeiðalaug auk viðbyggingar við Laugardalslaug og Vesturbæjarlaug. Þessu til víðbótar teiknaði hann íbúðir fyrir aldraða á Vík í Mýrdal og einbýlishús auk verðlaunaðra tillagna í samkeppnum.

### Menntun
Jes Einar útskrifaðist sem stúdent frá MR 1954, nam málaralist í París frá 1954 til 1956, m.a. á Académie de la Grande Chaumière en útskrifaðist úr arkitektúr frá École Nationale Supérieure des Beaux-Arts í París 1967. Eftir heimkomuna til Íslands það ár rak hann arkitektastofu í eigin nafni .

1963 og 1964 hélt hann tvær myndlistarsýningar í Ásmundarsal og eru verk eftir hann í eigu Listasafns Íslands og fleiri safna.   Hönnunarsafn Íslands tók við teikningasafni hans til varðveislu á síðasta ári.

### Félagsmál
Samhliða stofurekstri sinnti Jes Einar ábyrgðarstörfum fyrir arkitekta, var í stjórn  Arkitektafélags Íslands í samtals sex ár og þar af formaður 1984-86. Hann sat í stjórn Bandalags Íslenskra listamanna og í stjórn Listskreytingasjóðs fyrir arkitekta á sama tíma. Jes Einar var formaður stjórnar ÍSARK-Íslenska arkitektaskólans meðan hann starfaði og var kjörinn heiðursfélagi í Arkitektafélagi Íslands 2013.

## Tilvísanir
Haukur H

**Haukur Ægir Hauksson** (f. 17. mars 1989), betur þekktur sem **Haukur H**, er íslenskur rappari og tónlistarmaður. Haukur H var meðlimur í rappsveitinni Þriðja hæðin.

## Útgáfur
### Breiðskífur

* *Eyðibýli* (2019)
* *Óreiða* (2021)
* *Back in the dayz* (2021)

### Smáskífur

* „Hendur upp“ (2016) ásamt Valby bræðrum 
* „Við mínu blóði“ (2019)
* „Gamlir stílar“ (2020) ásamt Blaffa
* „Plánetu killerinn“ (2020)
* „Haltu kjafti“ (2021)
* „Í takt við tíðarandann“ (2021)
* „Illverk“ (2021)
* „Heimtur úr heljargreipunum“ (2021)
* „1989“ (2021)
* „Andvakandi“ (2022)
* „Tapa'ð ekki“ (2022) ásamt Mælginn
* „Friður til Davíðs“ (2022)
* „Brotinn taktur“ (2023)

## Tilvísanir


## Tenglar

* Haukur H á YouTube
* Haukur H á Spotify
Vigdís Hafliðadóttir

**Vigdís Hafliðadóttir** (fædd 17. nóvember 1994) er íslensk söngkona, leikkona, grínisti, handritshöfundur . Hún nam heimspeki í Háskóla Íslands .  

Vigdís hefur leikið í kvikmyndinni Ljósvíkingar, í ýmsum áramótaskaupum og í þáttunum Tuttugu og eitthvað sem hún skrifaði einnig . Hún hefur verið kynnir skemmtiþáttarins Kappsmáls á Rúv.

Vigdís er meðlimur í hljómsveitinni FLOTT sem stofnuð var árið 2020. 

## Tilvísanir
Tónlistarskóli Ísafjarðar

**Tónlistarskóli Ísafjarðar** var stofnaður árið 1948 að tilstuðlan Tónlistarfélags Ísafjarðar.

## Skólameistarar
*Ragnar H. Ragnar (1948–1984)
*Sigríður Ragnarsdóttir (1984–2017)
*Ingunn Ósk Sturludóttir (2017–2020)
*Bergþór Pálsson (2020–2024)
*Bjarney Ingibjörg Gunnlaugsdóttir (2024–nú)

## Tilvísanir
Gnetum gnemon

***Gnetum gnemon***. er tegund af gnetluættkvísl.

Útbreiðslan er í:
*Tíbet
*Yunnan
*Assam
*Indókína
*Níkóbareyjar
*Malasía
*Indónesía
*Filippseyjar
*Nýja Gínea
*Melanesía
*Míkrónesía

## Undirtegundir

Tegundin er með eftirfarandi undirtegundir:

* *G. g. brunonianum*
* *G. g. gnemon*
* *G. g. gracile*
* *G. g. griffithii*
* *G. g. tenerum*


Melinjo.jpg
Gnetum gnemon.jpg
Gnetum gnemon male.jpg
Melinjo2.jpg
Dimer Resveratrol Structure.svg
Gnetum gnemon BotGardBln1105A.jpg



## Heimild
Gnetum africanum

***Gnetum africanum***. er tegund af gnetluættkvísl.

Útbreiðslan er í mið-Afríku, frá Kamerún til Angola.


Gnetum africanum MS 3428.jpg



## Heimild
Hugh Grant

**Hugh John Mungo Grant** (f. 9. september 1960) er enskur leikari. Hann reis til frægðar með myndinni *[[Four Weddings and a Funeral]]* (1994) sem hann hlaut BAFTA- og Golden Globe-verðlaun fyrir . Grant lék í rómantískum gamanmyndum eins og *[[Notting Hill (kvikmynd)|Notting Hill]]* (1999) og *[[Ástin grípur alla]]* (2003) sem nutu vinsælda. Hann hefur einnig tekið að sé öðruvísi hlutverk eins og í hryllingsmyndinni *Heretic* (2024)  og í dramaþáttunum *A Very English Scandal* (2018) .

## Tenglar
* Hugh Grant á Internet Movie Database

## Tilvísanir
Ben Kingsley

**Sir Ben Kingsley** (fæddur undir nafninu **Krishna Pandit Bhanji** 31. desember 1943) er enskur leikari. Hann hefur hlotið fjölda verðlauna á sjö áratuga löngum leikferli sínum, meðal annars Óskarsverðlaun, BAFTA-verðlaun, Grammy-verðlaun og tvenn Golden Globe-verðlaun, auk þess sem hann hefur verið tilnefndur til fernra Primetime Emmy-verðlauna og tvennra Laurence Olivier-verðlauna. Kingsley hlaut riddaranafnbót árið 2002 fyrir framlög til breska kvikmyndaiðnaðarins. Hann hlaut stjörnu á frægðargötu Hollywood árið 2010 og vann Britanníuverðlaunin árið 2014.

Móðir Kingsley var ensk en faðir hans Indverji frá Gújarat af ættum frá Jamnagar. Kingsley hóf leiklistarferil sinn í leikhúsi. Hann gekk til liðs við Konunglega Shakespeare-félagið árið 1967 og lék aðallega á sviði næstu 15 árin. Hann lék meðal annars aðalhlutverkin í uppsetningum á *[[Hvað sem þið viljið]]* (sem var frumraun hans á West End fyrir félagið í Aldwych-leikhúsinu árið 1967), *[[Ys og þys út af engu]]*, *[[Ríkharður 3. (leikrit)|Ríkharður 3.]] *, *[[Ofviðrið]]*, *[[Draumur á Jónsmessunótt]]*, *[[Hamlet]]* og *[[Vindsór-konurnar kátu]]*. Kingsley er einnig þekktur fyrir sjónvarpshlutverk og hefur fjórum sinnum verið tilnefndur til Primetime Emmy-verðlauna, fyrir hlutverk sín í *[[Morðingjar meðal vor]]* (1989), *[[Jósef (kvikmynd frá 1995)|Jósef]]* (1995), *[[Anna Frank (sjónvarpsþættir)|Anna Frank]]* (2001) og *[[Frú Harris]]* (2006).

Á hvíta tjaldinu er Kingsley þekktastur fyrir að leika Mahatma Gandhi í kvikmyndinni *[[Gandhi (kvikmynd)|Gandhi]]* (1982) í leikstjórn Richards Attenborough, sem skilaði honum Óskarsverðlaunum sem besti leikarinn og BAFTA-verðlaunum sem besti aðalleikarinn. Kingsley var tilnefndur til BAFTA-verðlauna sem besti aukaleikarinn fyrir túlkun sína á hlutverki Itzhak Stern í kvikmyndinni *[[Listi Schindlers (kvikmynd)|Listi Schindlers]]* eftir Steven Spielberg. Hann hefur einnig verið tilnefndur til Óskarsverðlauna fyrir leik sinn í myndunum *[[Bugsy]]* (1990), *[[Sexy Beast]]* (2000) og *[[Hús byggt á sandi]]* (2003). Meðal annarra þekktra mynda með Kingsley má nefna  *[[Maurice (kvikmynd frá 1987)|Maurice]]* (1987), *[[Laumuspil]]* (1992), *[[Leitin að Bobby Fischer]]* (1993), *[[Dauðinn og stúlkan (film)|Dauðinn og stúlkan]]* (1994), *[[Þrettándakvöld (kvikmynd frá 1996)|Þrettándakvöld]]* (1996), *[[Tuck að eilífu (kvikmynd frá 2002)|Tuck að eilífu]]* (2002), *[[Lucky Number Slevin]]* (2006), *[[Elegy (kvikmynd)|Elegy]]* (2008), *[[Fangaeyjan]]* (2010) og *[[Hugo (kvikmynd)|Hugo]]* (2011).

Kingsley hefur leikið persónuna Trevor Slattery í Marvel-kvikmyndaheiminum í rúman áratug, í kvikmyndunum *[[Iron Man 3]]* (2013) og *[[Shang-Chi and the Legend of the Ten Rings]]* (2021), stuttmyndinni *[[All Hail the King]]* (2014) og þáttaröðinni *[[Wonder Man (sjónvarpsþættir)|Wonder Man]]* á Disney+ (frá 2026). Hann hefur jafnframt leikið í stórmyndunum *[[Prinsinn af Persíu: Sandur tímans]]* (2010) og *[[Ender's Game (kvikmynd)|Ender's Game]]* (2013). Kingsley hefur jafnframt ljáð persónum rödd sína í kvikmyndunum *[[Kassatröllin]]* (2014) og *[[Skógarlíf (kvikmynd frá 2016)|Skógarlíf]]* (2016).

## Tilvísanir
Sigríður Ragnarsdóttir

**Sigríður Ragnarsdóttir** (31. október 1949 - 27. ágúst 2023) var íslenskur tónlistarmaður og tónlistarkennari. Hún var skólastjóri Tónlistarskóla Ísafjarðar frá 1984 til 2017. Árið 2008 var hún sæmd riddarakrossi hinnar íslensku fálkaorðu fyrir framlag sitt til tónlistarmenntunar. Hún var dóttir tónlistarmannsins Ragnars H. Ragnar.

## Tilvísanir
Fjárhagsráð

Fjárhagráð var nefnd innan Íslensku ríkisstjórnarinnar með það markmið að veita hlutlausa og heilnæmar hagfræðilegar greiningar á Íslenskri efnahagsstefnu og með því gera ríkisstjórnini kleift að hafa yfirsýn yfir innflutningi, gjaldeyrismálum og annaðskonar breytum sem höfðu áhrif á efnahaginn á milli 1947-1952, þar á meðal vald til þess að leyfa eða banna framkvæmdir á landinu, þar á meðal til bygginga á heimilum, með frekari áherslu á byggingu Íbúðahúsa, byggingu á iðnaðarframkvæmdum eins og til dæmis verksmiðjum.

Fjárhagsráð var stofnað að parti til þess að tryggja að Ísland myndi ekki skuldsetja sig of mikið gagnvart Bandaríkjunum og nýta þó sjóði sem Marshaláætlunin veitti Íslandi til skynsamlegrar uppbyggingar með rökhyggju og stöðugleika í huga. 

Myndun Fjárhagsráðs var frá upphafi pólitískt umdeilumál. Reglugerðir og ramminn til þess að mynda það byrjaði árið 1945 þegar plön til nýbyggingar eftir lok seinni heimstyrjöld byrjuðu.

Nefndini voru veitt talsverð völd til þess að stjórna efnahagsstefnu Íslands og var því oft gagnrýnt af mótstæðingum sínum út frá þeim rökum að vald þeirra væri að takmarka völd Íslenska þingsins til þess að stýra stefnum ríkisins bæði við byrjun og endi þess á meðan aðrir viðhéldu þeirri stöðu að regluleysi stríðsárana hefði ekki getað haldið áfram án þess að ríkið kæmi inn og setti heftir á frekari nýjar framkvæmdir sem gætu endað á því að vera ónauðsynlegar og/eða hálfkláraðar þegar erlent fjármagn er uppnumið, eins og Eggert Þorsteinsson gerði rök fyrir árið 1949 í Alþýðublaðinu.

Starf Fjárhagsráð voru umdeild bæði á þingi og í fjölmiðlum bæði áður en störf þeirra voru hofin, á meðan ráðið starfaði, og eftir að starf ráðsins hafði lokið.

Nefndin hafði mikil áhrif á Íslenska efnahagsstefnu og forgagnsatriði nýbyggingarinnar þau ár sem þau störfuðu og áhrif ákvarðana þeirra er hægt að finna í Íslensku efnahagslífi áratugum síðar.
Húsmæðraskólinn Ósk

**Húsmæðraskólinn Ósk** var hússtjórnarskóli á Ísafirði sem stofnaður var árið 1912. Skólinn var rekinn sem sjálfstæð stofnun af Kvenfélaginu Ósk til ársins 1941 en það ár samþykkti Alþingi lög þar sem kveðið var á um að bæjarstjórnir skyldu taka að sér rekstur húsmæðraskóla.

Skólinn var lengi vel staðsettur í Pólgötu 8 en árið 1944 var honum úthlutað lóð við Austurveg. Nýtt hús, teiknað af Guðjóni Samúelssyni, var reist þar og opnað 5. október 1948.

Húsmæðraskólinn sameinaðist Menntaskólanum á Ísafirði ásamt Iðnskóla Ísafjarðar árið 1990.

## Tilvísanir
Besta myndin á Evrópsku kvikmyndaverðlaununum

**Besta myndin á Evrópsku kvikmyndaverðlaununum** eru verðlaun á Evrópsku kvikmyndaverðlaununum og veitt af Evrópsku kvikmyndaakademíunni. Verðlaunin, sem fyrst voru veitt árið 1988, eru veitt bestu evrópsku kvikmynd hvers árs.

## Sigurvegarar og tilnefningar

### 1988-1989

### 1990-1999

### 2000-2009

### 2010-2019

### 2020-

## Tilvísanir
Royale spilavítið (kvikmynd frá 1967)

***Royale spilavítið*** (enska: *Casino Royale*) er bandarísk njósna-grínmynd framleidd af Charles K. Feldman og Jerry Bresler fyrir Columbia Pictures árið 1967. Myndin er háðsádeila á James Bond-kvikmyndirnar með mörgum stórstjörnum í hlutverkum; meðal annars David Niven, Joanna Pettet, Ursula Andress, Peter Sellers, Woody Allen og Orson Welles.

Myndin hefst á því að forstjórar leyniþjónusta Bretlands, Bandaríkjanna, Sovétríkjanna og Frakklands koma á sveitasetur hins upprunalega James Bond (Niven) af því nafni hans hefur verið drepinn af dularfullu glæpasamtökunum SMERSH, ásamt flestum aðalnjósnurum allra leyniþjónusta heims. Bond gerir áætlun þar sem allir fulltrúar MI6 fá nafnið „James Bond“. Bond fær Vesper Lynd (Andress) til að ráða bakkaratmeistarann Evelyn Tremble (Sellers) til að spila á móti spillta fjármálamanninum Le Chiffre (Welles). Í lokin kemur í ljós að höfuðpaur samtakanna SMERSH er Jimmy Bond (Allen), frændi James Bond, sem hyggst gera allar konur fallegar og drepa alla karlmenn sem eru hærri en hann sjálfur. Lokaatriðið er slagur milli allra aðila, þar á meðal bandarískra fallhlífarhermanna og frönsku útlendingaherdeildarinnar sem mæta á staðinn. Loks springur lítil kjarnorkusprengja sem Jimmy Bond gleypti í töfluformi og allir deyja.

Framleiðsla myndarinnar byggðist á kvikmyndarétti fyrir fyrstu skáldsöguna um James Bond sem Ian Fleming hafði selt á 6. áratugnum. Eftir áralanga handritsgerð þar sem sagan tók miklum breytingum hafði Feldman þegar fjárfest 550.000 dölum í verkefnið. Þegar kom að framleiðslu höfðu Eon Productions hafið gerð vinsællar kvikmyndaraðar á grundvelli bóka Flemings, svo Feldman ákvað að gera skopstælingu í staðinn. Handritið var endurskrifað frá grunni af Billy Wilder og sumir leikaranna bættu síðar við breytingum. Tökur fóru eingöngu fram á Bretlandseyjum, meðal annars í Pinewood Studios. Hinn mikli fjöldi stórstjarna reyndist áskorun. Peter Sellers varð svo uppsigað við Orson Welles að hann þverneitaði að vera með honum í sviðsmyndinni, sem flækti tökurnar verulega. Mörgum atriðum var sleppt í klippingu, svo sumir leikarar myndarinnar birtast aðeins örstutt eða alls ekki.

Tónlistin í myndinni var eftir Burt Bacharach, sem hafði líka gert tónlist fyrir fyrri mynd Feldmans, *[[Hvað er að frétta kisulóra?]]* (*What's New Pussycat?*). Sum lögin voru flutt af hljómsveitinni Herb Alpert & the Tijuana Brass. Myndin inniheldur smellinn „The look of love“ í flutningi Dusty Springfield sem hlaut tilnefningu til Óskarsverðlauna fyrir besta frumsamda lag. 

*Royale spilavítið* var frumsýnd í London 13. apríl 1967, tveimur mánuðum á undan Bondmynd Eon Productions, *[[Þú lifir aðeins tvisvar]]*. Hún var sýnd í Stjörnubíói á Íslandi í september 1969. Hún náði 41,7 milljón dala tekjum á heimsvísu, samanborið við tæplega 10 milljón dala kostnað, og varð 13. tekjuhæsta mynd Norður-Ameríku þetta ár. Þrátt fyrir þessa velgengni fékk myndin fremur slæma dóma, þótti ruglingsleg og ekki nógu fyndin. Seinni tíma gagnrýnendur hafa sumir hrósað hugvíkkandi fagurfræði myndarinnar og absúrd húmor.

## Tilvísanir
Pierce Brosnan

**Pierce Brosnan** (f. 16. maí 1953) er írskur leikari sem er þekktastur fyrir leik sinn í fjórum myndum um breska leyniþjónustumanninn James Bond: *[[Gullauga (kvikmynd)|Gullauga]]* (1995), *[[Heimsyfirráð eða dauði]]* (1997), *[[Með heiminn að fótum sér]]* (1999), og *[[Þótt síðar verði]]* (2002). 

Brosnan lærði auglýsingateikningu áður en hann hóf nám við Drama Centre í London. Eftir feril á sviði lék hann titilhlutverkið í sjónvarpsþáttunum *[[Remington Steele]]* (1982-1987) og hlutverk njósnara í myndinni *[[Samningsbrot (kvikmynd)|Samningsbrot]]* (*The Fourth Protocol* 1987). Hann lék líka í myndinni *[[Frú Doubtfire]]* (1993). Eftir að hann tók að sér hlutverk James Bond lék hann meðal annars í spennumyndunum *[[Dante's Peak]]* (1997) og endurgerðinni *[[Thomas Crown-málið (kvikmynd frá 1999)|Thomas Crown-málið]]* (1999). Síðan þá hefur hann leikið í fjölda mynda á borð við *[[Mamma Mia!]]* (2008), *[[Mamma Mia! Here We Go Again]]* (2018), og *[[Eurovision Song Contest: The Story of Fire Saga]]* (2020). 

Brosnan hefur tvisvar fengið Golden Globe-tilnefningar fyrir myndirnar *[[Nancy Astor]]* (1982) og *[[Nautabaninn]]* (2005). Árið 1996 stofnaði hann framleiðslufyrirtækið Irish DreamTime ásamt Beau St. Clair. Hann er þekktur fyrir mannúðarstörf og baráttu fyrir umhverfismálum. Árið 1997 fékk hann stjörnu á Hollywood Walk of Fame.

## Tilvísanir
Chicago Sky

**Chicago Sky** er körfuknattleikslið sem leikur í WNBA-deildinni sem staðsett er í Chicago í Illinois-fylki í Bandaríkjunum. Liðið var stofnað árið 2005 og hóf leik sumarið 2006. Liðið tapaði í úrslitum WNBA-deildarnnar árið 2014 en vann sinn fyrsta titil árið 2021.

## Titlar
***[[WNBA]]**
**Meistari: 2021
**Tap í úrslitum: 2014

***[[Bikarkeppni WNBA]]**
**Tap í úrslitum:  2022

## Tilvísanir
Toronto Tempo

**Toronto Tempo** er kanadískt körfuknattleikslið sem leikur í WNBA-deildinni. Liðið er staðsett í Toronto-borg og var stofnað árið 2024 með það að markmiði að hefja leik árið 2026.

## Tilvísanir
Atlanta Dream

**Atlanta Dream** er körfuknattleikslið sem leikur í WNBA-deildinni sem staðsett er í Atlanta í Georgíu-fylki í Bandaríkjunum. Liðið hefur þrívegis tapað í úrslitum deildarinnar, árin 2010, 2011 og 2013

## Titlar
***[[WNBA]]**
**Tap í úrslitum: 2010, 2011, 2013

## Tilvísanir
Royale spilavítið (sjónvarpsmynd)

***Royale spilavítið*** (enska: *Casino Royale*) er bandarísk sjónvarpsmynd frá 1954 gerð eftir fyrstu skáldsögu Ian Fleming um leyniþjónustumanninn James Bond. Myndin er 50 mínútur að lengd og var einn af leiknum þáttum sjónvarpsþáttaraðarinnar *[[Climax!]]* sem var sýnd á CBS frá 1954 til 1958. Barry Nelson lék aðalhlutverkið. Myndin fylgir söguþræði bókarinnar eftir að mestu leyti, en Bond er gerður að bandarískum leyniþjónustumanni, meðan persónan Clarence Leiter (Michael Pate) er hafður breskur. Valérie Mathis (Linda Christian) er blanda af persónunum Vesper Lynd og René Mathis. Kynnir þáttarins er William Lundigan.

Myndin hefst á því að Bond sleppur naumlega undan byssumanni þegar hann stígur inn í Royale spilavítið. Þar hittir hann breska tengiliðinn Clarence Leiter sem greinir honum frá verkefninu. Sovéski fulltrúinn Le Chiffre (Peter Lorre) hefur sóað fjármunum í fjárhættuspilum og hyggst vinna þá aftur í bakkaratspili. Bond á að vinna Le Chiffre sem mun leiða til þess að Sovétmenn setja hann á „eftirlaun“. Kærasta Le Chiffre, Valérie Mathis, er gömul kærasta Bond, en reynist vera fulltrúi í frönsku leyniþjónustunni. Bond vinnur leikinn, en Le Chiffre og menn hans ná honum á sitt vald. Le Chiffre reynir án árangurs að pynta Bond til að fá ávísunina með vinningsfénu. Bond tekst að yfirbuga menn Le Chiffre og skýtur hann sjálfan. Le Chiffre nær taki á Valérie og hótar að skera hana með rakvélarblaði, en hún víkur sér undan um leið og Bond skýtur Le Chiffre banaskoti. 

Myndin var flestum gleymd þegar kvikmyndasagnfræðingurinn Jim Schoenberger uppgötvaði hana árið 1981. Til eru tvær svarthvítar kinescope-upptökur, en upprunalega útsendingareintakið var í lit. Þátturinn er í almenningi í Bandaríkjunum.

## Tilvísanir
Johan Henrik Deuntzer

**Johan Henrik Deuntzer** (20. maí 1845 – 16. nóvember 1918) var danskur lögmaður og stjórnmálamaður sem var forsætisráðherra og utanríkisráðherra Danmerkur frá 24. júlí 1901 til 14. janúar 1905. Hans er aðallega minnst fyrir að framkvæma dönsku  sem innleiddu hreint þingræði í landinu og fyrir að leiða fyrstu ríkisstjórn Venstre.

## Fjölskylda
Johan Henrik Deuntzer var sonur múrarameistarans Johan Jacob Deuntzer.

## Starfsferill
### Lagaferill
Johan Henrik Deuntzer útskrifaðist með stúdentspróf árið 1862 frá Det von Westenske Institut og með kandidatsgráðu frá Kaupmannahafnarháskóla árið 1867. Hann varð prófessor í borgararétti og réttarfari árin 1872–1901. Deuntzer var formaður og varaformaður danska Sjó- og verslunarréttarins frá 1880 til 1883 og ráðunautur við skiptinefnd Kaupmannahafnar árin 1882 til 1884. Hann var sérstakur ráðunautur Hæstaréttar Danmerkur frá árinu 1894. Sama ár varð hann jafnframt heiðursdoktor við Kaupmannahafnarháskóla.

## Stjórnmálaferill
### Stjórnarleiðtogi
Deuntzer var forsætisráðherra og utanríkisráðherra Danmerkur frá 1901 til 1905. Hann var fyrsti forsætisráðherrann eftir kerfisskiptin 1901, sem innleiddu hreint þingræði í Danmörku. Hann var jafnframt fyrsti forsætisráðherrann úr Venstre-flokknum.

### Frjálslyndur frambjóðandi
Á níunda áratug 19. aldar hafði Deuntzer tekið þátt í stofnun frjálslynds kosningabandalags í Kaupmannahöfn. Deuntzer bauð sig fram á móti þingmönnum Hægriflokksins en náði ekki kjöri. 

### Þingmaður á þjóðþinginu
Johan Henrik Deuntzer var þingmaður á þjóðþinginu fyrir Højrup-kjördæmi frá 1902 til 1913. Hann var kjörinn á þing sem eftirmaður fyrrum þingforsetans Sofus Høgsbro, sem lést árið 1902. Árin 1913 til 1920 var þingmaðurinn í kjördæminu ritstjórinn Johannes Fog-Petersen, sem var kvæntur Solvejg Høgsbro, sonardóttur Sofus Høgsbro. 

### Óháður þingmaður
Deuntzer sagði sig úr Vinstriumbótaflokknum í mars 1905. Sem óháður þingmaður sat hann með þinghópi vinstrimanna á þingi til 1909 og síðan með þingflokki Róttæka vinstriflokksins. Deuntzer gekk þó aldrei formlega í flokkinn.

### Þingmaður á landsþinginu
Á aðfangadagskvöld 1913 lést fyrrum forsætisráðherrann J.B.S. Estrup, sem var konungkjörinn þingmaður á landsþinginu fyrir Hægriflokkinn. Í janúar 1914 var Deuntzer útnefndur sem konungkjörinn þingmaður í þingsæti Estrups. Í upphafi var hann óháður þingmaður en hann gekk í þingflokk Róttæka vinstriflokksins í júní 1914. Hinn 20. mars 1918 var Deuntzer kjörinn á landsþingið. Hann sagði af sér 22. apríl 1918 í þágu utanríkisráðherrans Eriks Scavenius, sem var sonur frænda Estrups.

## Andlát og greftrun
Johan Henrik Deuntzer var ókvæntur. Í manntali árið 1916 var hann skráður með lögheimili á landeign sinni á Strandvejen 243 í Charlottenlund ásamt húsþernu, matselju, þjónustustúlku og garðyrkjumanni. Hann bjó enn þar þegar hann lést. Deuntzer var grafinn í Bispebjerg-kirkjugarðinum í Kaupmannahöfn, sem var lokað árið 1963.

## Tilvísanir
Danielle Rodriguez

**Danielle Victoria Rodriguez** (fædd 18. desember 1993) er íslensk-bandarísk körfuknattleikskona og þjálfari. Eftir útskrift frá háskólanum í Utah gekk hún til liðs við Stjörnuna í Úrvalsdeild kvenna þar sem hún var valin besti erlendi leikmaður tímabilsins 2018–19 ásamt því að leiða deildina í stoðsendingum árin 2017 og 2019. Hún hlaut íslenskan ríkisborgararétt árið 2023 og þreytti frumraun sína með íslenska landsliðinu árið eftir.  Tímabilið 2025–26 var hún útnefnd besti íslenski leikmaður deildarinnar.

Samhliða leikferli sínum hefur Danielle stundað þjálfun, meðal annars fyrir Háskólann í San Diego og yngri landslið Íslands. Árið 2020 varð hún fyrsta konan til að starfa sem aðstoðarþjálfari í Úrvalsdeild karla.

## Tilvísanir
Björn Halldórsson í Laufási

**Björn Halldórsson (1823–1882)** var prestur, sálmaskáld og ættfaðir Laufásættarinnar. Hann gengdi prestsþjónustu í Laufási í Eyjafirði frá 1853 og hélt staðinn til æviloka 1882. Þar lét hann reisa torfbæ sem stendur enn. Torfbærinn er nú í umsjá Þjóðminjasafns Íslands. Björn var virt sálmaskáld og eftir hann liggja nokkrir þekktir sálmar, þar á meðal jólasálmurinn „Sjá himins opnast hlið".